ᱨᱟᱱᱡᱟᱱ ᱜᱚᱜᱚᱭ

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱟᱨ
ᱨᱟᱱᱡᱟᱱ ᱜᱚᱜᱚᱭ ᱫᱚ ᱛᱟᱭ - ᱟᱦᱩᱢ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱟᱠᱚᱣᱟ ᱢᱟᱨᱮ ᱵᱟᱥᱟ ᱰᱤᱵᱨᱩᱜᱚᱲ ᱨᱮ| ᱩᱱᱤ ᱨᱮᱱ ᱟᱯᱟᱛ ᱟᱜ ᱧᱩᱛᱩᱢ ᱫᱚ ᱠᱮᱥᱚᱵᱽ ᱪᱚᱱᱫᱽᱨᱚ ᱜᱚᱜᱭ ᱠᱟᱱᱟ, ᱚᱠᱚᱭ ᱫᱚ ᱥᱤᱧᱚᱛ ᱡᱟᱹᱛᱨᱤᱭᱟᱹ ᱠᱚᱝᱜᱽᱨᱮᱥ ᱨᱮᱱ ᱜᱟᱹᱠᱦᱩᱲ ᱟᱹᱭᱩᱨᱤᱡ-ᱮ ᱛᱟᱦᱮᱟᱸ ᱠᱟᱱᱟ ᱟᱨ ᱟᱥᱟᱢ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱑᱙᱘᱒ ᱥᱮᱨᱢᱟ ᱨᱮ ᱵᱟᱨ ᱪᱟᱱᱫᱚ ᱞᱟᱹᱜᱤᱫ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ| ᱨᱟᱱᱡᱟᱱ ᱜᱚᱜᱚᱭ ᱫᱚ ᱰᱚᱱ ᱵᱚᱥᱠᱚ ᱮᱥᱠᱩᱞ  ᱰᱤᱵᱨᱩᱜᱚᱲ ᱨᱮ ᱯᱟᱲᱦᱟᱣ ᱞᱮᱫᱟ, ᱤᱱᱟᱹ ᱛᱟᱭᱱᱚᱢ ᱫᱤᱞᱞᱤ ᱛᱮᱭᱮᱪᱟᱞᱟᱣ ᱮᱱᱟ ᱯᱨᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱯᱟᱲᱦᱟᱣ ᱞᱟᱹᱜᱤᱫ| ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱥᱚᱱᱚᱛ ᱥᱴᱮᱯᱷᱟᱱ ᱠᱚᱞᱮᱡᱽ ᱨᱮ, ᱫᱤᱞᱞᱤ ᱨᱮ ᱱᱟᱜᱟᱢ ᱚᱱᱟᱨᱥᱮ ᱯᱟᱲᱦᱟᱣ ᱞᱮᱫᱟ, ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱹᱱ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ|

ᱩᱱᱤ ᱫᱚ ᱟᱡ ᱵᱟᱵᱟ ᱣᱟᱜ ᱠᱩᱠᱢᱩ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱭᱩᱹᱯᱤᱹᱮᱥᱹᱥᱤᱹ ᱵᱤᱱᱤᱰ ᱨᱮᱭᱮ ᱫᱩᱲᱩᱵ ᱞᱮᱱᱟ| ᱢᱮᱱᱠᱷᱟᱱ ᱟᱡ ᱵᱟᱵᱟ ᱟᱹᱰᱤ ᱱᱟᱯᱟᱭ ᱛᱮᱭᱮ ᱵᱩᱡᱷᱟᱹᱣ ᱟᱫᱮᱭᱟ ᱡᱮ ᱩᱱᱤ ᱫᱚ ᱟᱯᱟᱛ ᱛᱮᱫ ᱟᱜ ᱠᱩᱠᱢᱩᱭ ᱯᱩᱨᱟᱹᱣ ᱠᱷᱟᱱ ᱢᱤᱫᱴᱮᱱ ᱩᱠᱤᱞ ᱦᱚᱭᱚᱜ ᱡᱟᱹᱨᱩᱲ ᱛᱟᱭᱟ|

ᱩᱱᱤ ᱨᱮᱱ ᱟᱡ ᱫᱟᱫᱟ ᱟᱱᱡᱟᱱ ᱜᱚᱜᱚᱭ ᱚᱠᱚᱭ ᱫᱚ ᱥᱤᱧᱚᱛ ᱦᱚᱭ ᱯᱷᱟᱹᱫᱽ ᱨᱮᱱ ᱮᱠᱥ- ᱮᱭᱟᱨ ᱢᱟᱨᱥᱟᱞᱮ ᱴᱟᱭᱤᱥ ᱚᱯᱷ ᱤᱱᱰᱤᱭᱟ ᱨᱮᱭᱟᱜ ᱢᱤᱫᱴᱮᱱ ᱤᱱᱴᱟᱨᱵᱷ᱾ᱣ ᱨᱮᱭᱮ ᱞᱟᱹᱭ ᱥᱚᱫᱚᱨ ᱟᱠᱟᱫᱟ|

ᱨᱟᱱᱡᱟᱱ ᱜᱚᱜᱚᱭ ᱫᱚ ᱑᱙᱗᱘ ᱥᱮᱨᱢᱟ ᱨᱮ ᱜᱩᱣᱟᱦᱟᱴᱤ ᱨᱮᱭᱟᱜ ᱵᱟᱨ ᱜᱟᱶᱛᱟ ᱨᱮ ᱯᱨᱟᱠᱴᱤᱥ ᱞᱟᱹᱜᱤᱫ-ᱮ ᱵᱷᱩᱨᱛᱤ ᱞᱮᱱᱟ, ᱚᱱᱰᱮ ᱩᱱᱤ ᱫᱚ ᱒᱘ ᱯᱷᱮᱵᱽᱨᱩᱣᱟᱨᱤ ᱒᱐᱐᱑ ᱢᱟᱹᱦᱤᱛ ᱨᱮ ᱚᱱᱰᱮᱱᱤᱡ ᱯᱟᱨᱢᱟᱱᱮᱱᱴ ᱡᱟᱡᱮ ᱦᱩᱭ ᱞᱮᱱᱟ| ᱩᱱᱤ ᱫᱚ ᱯᱟᱧᱡᱟᱵᱽ ᱟᱨ ᱦᱟᱨᱤᱭᱟᱱᱟ ᱦᱟᱭ ᱠᱚᱨᱴ ᱛᱮ ᱙ ᱥᱮᱯᱴᱮᱢᱵᱚᱨ ᱒᱐᱑᱐ ᱢᱟᱹᱦᱤᱛ ᱨᱮ ᱠᱚ ᱵᱚᱰᱚᱞ ᱞᱮᱫᱮᱭᱟ| 

ᱥᱟ.ᱠᱷᱭᱟ.ᱛ

ᱛᱷᱚᱠ:ᱨᱟᱡᱟᱨᱤ